Stožice stadion

Stožice stadion er et flerbruksanlegg i Ljubljana i Slovenia. Den fungerer som hjemmebane for fotballklubben NK Olimpija Ljubljana, som spiller i landets øverste divisjon, og for Slovenias herrelandslag i fotball. Stožice stadion ble bygget i perioden 2009 til 2010 og er en del av et større sportkompleks under navnet Športni park Stožice. Stožice stadion har en tilskuerkapasitet på rundt 16 000, og er et av få i Slovenia som per 2019 tilfredsstiller krav fra UEFA når det gjelder tilretteleggelse av internasjonale fotballkamper.

Stadionanlegget ble formelt åpnet den 11. august 2010 med en vennskapskamp mellom Slovenia og Australias herrelandslag i fotball, en kamp som for øvrig endte 2–0 til vertsnasjonen. Ved kulturell bruk som for eksempel konserter har anlegget en kapasitet på rundt 20 000 tilskuere.

Referanser

Eksterne lenker 
 
 Stožice stadion hos Footballtripper.com
 Stožice stadion hos Soccerway.com

Fotballstadioner i Slovenia
Byggverk fullført i 2010
Ljubljana